
četrtek, 28. junij 2012
SPOROČILO ZA MEDIJE
Mladinska gledališko–plesna predstava »Divja rast«

Mestna občina Murska Sobota, ki je pobratena z nemškim mestom Ingolstadt, je letos prejela vabilo k sodelovanju dijakov v mednarodnem gledališkem projektu, ki ga v Ingolstadtu organizirajo že sedmo leto. Osem dijakov iz naših srednjih šol je 16. junija odpotovalo v Ingolstadt, kjer sodeluje pri intenzivnih vajah za  gledališko predstavo, z naslovom  Wildwuchs (»Divja rast«). Predstava,  v kateri bodo naši dijaki nastopili  skupaj s 70 mladimi iz ingolstadtskih šol kot del gledališkega ansambla, temelji predvsem na gibanju, ritmu in plesu. Več o dogajanju v Ingolstadtu si lahko preberete na blogu, ki ga zapisuje mentor skupine naših dijakov Tomi Bušinoski na: http://ucenciizingulstadta.tumblr.com/.
V Ingolstadtu se bo ta konec tedna zvrstilo več predstav v mestnem gledališču, na kar se bodo naši dijaki skupaj z nemškimi vrstniki pripeljali v Mursko Soboto. Vljudno vas prosimo za sodelovanje pri obveščanju o predstavi v Murski Soboti, ki bo v sredo, 4. julija 2012, ob 20. uri v Gledališču Park ter vas vabimo, da si predstavo tudi sami ogledate.

Brezplačne vstopnice so na voljo na blagajni Gledališča Park, vsak delavnik med  14. in 17. Uro.

